Document ID: 32007D0207

ΑΠΌΦΑΣΗ ΤΗΣ ΕΠΙΤΡΟΠΉΣ
της 29ης Μαρτίου 2007
για τροποποίηση των αποφάσεων 2001/405/ΕΚ, 2002/255/ΕΚ, 2002/371/ΕΚ, 2004/669/ΕΚ, 2003/31/ΕΚ και 2000/45/ΕΚ προκειμένου να παραταθεί η εγκυρότητα των οικολογικών κριτηρίων απονομής του κοινοτικού οικολογικού σήματος σε ορισμένα προϊόντα
[κοινοποιηθείσα υπό τον αριθμό Ε(2007) 532]
(Κείμενο που παρουσιάζει ενδιαφέρον για τον ΕΟΧ)
(2007/207/ΕΚ)
H ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1980/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000, περί αναθεωρημένου κοινοτικού συστήματος απονομής οικολογικού σήματος (1), και ιδίως το δεύτερο εδάφιο του άρθρου 6 παράγραφος 1,
Ύστερα από διαβούλευση με το Συμβούλιο οικολογικής σήμανσης της Ευρωπαϊκής Ένωσης,
Εκτιμώντας τα ακόλουθα:
(1)
Ο ορισμός της ομάδας προϊόντων και τα οικολογικά κριτήρια που ορίζονται στην απόφαση 2001/405/ΕΚ της Επιτροπής, της 4ης Μαΐου 2001, για τον καθορισμό οικολογικών κριτηρίων απονομής του κοινοτικού οικολογικού σήματος σε προϊόντα από χαρτί υγιεινής (2), παύουν να ισχύουν στις 4 Μαΐου 2007.
(2)
Η απόφαση 2002/255/ΕΚ της Επιτροπής, της 25ης Μαρτίου 2002, για τη θέσπιση οικολογικών κριτηρίων απονομής του κοινοτικού οικολογικού σήματος σε τηλεοπτικούς δέκτες (3), παύει να ισχύει στις 31 Μαρτίου 2007.
(3)
Η απόφαση 2002/371/ΕΚ της Επιτροπής, της 15ης Μαΐου 2002, με την οποία θεσπίζονται οικολογικά κριτήρια απονομής του κοινοτικού οικολογικού σήματος για τα κλωστοϋφαντουργικά προϊόντα και τροποποιείται η απόφαση 1999/178/ΕΚ (4) παύει να ισχύει στις 31 Μαΐου 2007.
(4)
Η απόφαση 2004/669/ΕΚ της Επιτροπής, της 6ης Απριλίου 2004, για την καθιέρωση αναθεωρημένων οικολογικών κριτηρίων όσον αφορά την απονομή του οικολογικού σήματος της Κοινότητας σε ψυγεία καθώς και την τροποποίηση της απόφασης 2000/40/ΕΚ (5), παύει να ισχύει στις 31 Μαΐου 2007.
(5)
Η απόφαση 2003/31/ΕΚ της Επιτροπής, της 29ης Νοεμβρίου 2002, για καθορισμό αναθεωρημένων οικολογικών κριτηρίων για την απονομή του κοινοτικού οικολογικού σήματος σε απορρυπαντικά πιάτων και την τροποποίηση της απόφασης 1999/427/ΕΚ (6), παύει να ισχύει στις 31 Δεκεμβρίου 2007.
(6)
Η απόφαση 2004/45/ΕΚ της Επιτροπής, της 17ης Δεκεμβρίου 1999, για τη θέσπιση οικολογικών κριτηρίων σε ό,τι αφορά την εκχώρηση του κοινοτικού οικολογικού σήματος σε ηλεκτρικά πλυντήρια ρούχων (7), παύει να ισχύει στις 30 Νοεμβρίου 2007.
(7)
Σύμφωνα με τον κανονισμό (ΕΚ) αριθ. 1980/2000 αναθεωρήθηκαν εγκαίρως τα οικολογικά κριτήρια καθώς και οι σχετικές απαιτήσεις εκτίμησης και επαλήθευσης, που θεσπίστηκαν με τις εν λόγω τις αποφάσεις.
(8)
Λαμβάνοντας υπόψη την αναθεώρηση των κριτηρίων και των απαιτήσεων, κρίνεται σκόπιμο και στις έξι περιπτώσεις να παραταθεί για ένα έτος η περίοδος ισχύος των οικολογικών κριτηρίων και των απαιτήσεων.
(9)
Επειδή η υποχρέωση αναθεώρησης σύμφωνα με τον κανονισμό (ΕΚ) αριθ. 1980/2000 αφορά μόνο τα οικολογικά κριτήρια και τις απαιτήσεις εκτίμησης και επαλήθευσης, κρίνεται σκόπιμο να παραμείνουν εν ισχύι οι αποφάσεις 2001/405/ΕΚ, 2002/255/ΕΚ, 2002/371/ΕΚ, 2004/669/ΕΚ, 2003/31/ΕΚ και 2000/45/ΕΚ.
(10)
Επομένως, πρέπει να τροποποιηθούν αναλόγως οι αποφάσεις 2001/405/ΕΚ, 2002/255/ΕΚ, 2002/371/ΕΚ, 2004/669/ΕΚ, 2003/31/ΕΚ και 2000/45/ΕΚ.
(11)
Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συστάθηκε με το άρθρο 17 του κανονισμού (ΕΚ) αριθ. 1980/2000,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το άρθρο 3 της απόφασης 2001/405/ΕΚ αντικαθίσταται από το ακόλουθο κείμενο:
«Άρθρο 3
Τα οικολογικά κριτήρια για την κατηγορία προϊόντων “προϊόντα από χαρτί υγιεινής” καθώς και οι σχετικές απαιτήσεις εκτίμησης και επαλήθευσης ισχύουν έως τις 4 Μαΐου 2008.».
Άρθρο 2
Το άρθρο 4 της απόφασης 2002/255/ΕΚ αντικαθίσταται από το ακόλουθο κείμενο:
«Άρθρο 4
Τα οικολογικά κριτήρια για την κατηγορία προϊόντων “τηλεοπτικοί δέκτες”, καθώς και οι σχετικές απαιτήσεις εκτίμησης και επαλήθευσης, ισχύουν έως τις 31 Μαρτίου 2008.».
Άρθρο 3
Το άρθρο 5 της απόφασης 2002/371/ΕΚ αντικαθίσταται από το ακόλουθο κείμενο:
«Άρθρο 5
Τα οικολογικά κριτήρια για την κατηγορία προϊόντων “κλωστοϋφαντουργικά προϊόντα”, καθώς και οι σχετικές απαιτήσεις εκτίμησης και επαλήθευσης, ισχύουν έως τις 31 Μαΐου 2008.».
Άρθρο 4
Το άρθρο 5 της απόφασης 2004/669/ΕΚ αντικαθίσταται από το ακόλουθο κείμενο:
«Άρθρο 5
Τα οικολογικά κριτήρια για την κατηγορία προϊόντων “ψυγεία”, καθώς και οι σχετικές απαιτήσεις εκτίμησης και επαλήθευσης, ισχύουν έως τις 31 Μαΐου 2008.».
Άρθρο 5
Το άρθρο 5 της απόφασης 2003/31/ΕΚ αντικαθίσταται από το ακόλουθο κείμενο:
«Άρθρο 5
Τα οικολογικά κριτήρια για την κατηγορία προϊόντων “απορρυπαντικά πιάτων”, καθώς και οι σχετικές απαιτήσεις εκτίμησης και επαλήθευσης, ισχύουν έως τις 31 Δεκεμβρίου 2008.».
Άρθρο 6
Το άρθρο 3 της απόφασης 2000/45/ΕΚ αντικαθίσταται από το ακόλουθο κείμενο:
«Άρθρο 3
Τα οικολογικά κριτήρια για την κατηγορία προϊόντων “πλυντήρια”, καθώς και οι σχετικές απαιτήσεις εκτίμησης και επαλήθευσης, ισχύουν έως τις 30 Νοεμβρίου 2008.».
Άρθρο 7
Η παρούσα απόφαση απευθύνεται στα κράτη μέλη.
Βρυξέλλες, 29 Μαρτίου 2007.

Labels: 3
7
12
1